
Teza de doctorat intitulată „STRUCTURI PLEONASTICE ÎN LIMBA ROMÂNĂ” 
cuprinde peste 350 de pagini şi este structurată în trei capitole mari, care cunosc, la rândul lor, 
numeroase subcapitole. Chiar de la început subliniez că în lingvistica românească şi în cea 
străină această greşeală de exprimare n-a beneficiat încă de o cercetare sintetică şi aprofundată 
pe măsura importanţei pe care o prezintă. În contribuţia de faţă am evidenţiat şi analizat 
aspectele teoretice ale acestui fenomen şi am stabilit tipurile de structuri pleonastice care apar 
în limba română. Cu acest prilej am semnalat şi explicat numeroase îmbinări pleonastice 
întâlnite cu precădere în presa scrisă şi audiovizuală. 

Lucrarea are trei părți fundamentale intitulate: 

A. CONCEPTUL DE PLEONASM ÎN LINGVISTICA GENERALĂ; PLEONASMUL 

ÎN RAPORTURILE LUI CU TAUTOLOGIA 

B. TIPURI DE PLEONASM ÎN LIMBA ROMÂNĂ 
C. PLEONASMUL ŞI ACȚIUNEA DE CULTIVARE A LIMBII 

În primul capitol al părţii întâi am analizat conceptul de pleonasm în lingvistica 
românească şi străină, cauzele саге îl determină şi relația sa cu fenomene ca redundanţa şi 
repetiţia. Am insistat asupra faptului că pleonasmul nu trebuie subapreciat ca abatere 
lingvistică, întrucât este o greşeală de exprimare prezentă în toate limbile de cultură şi de 
civilizație, iar în română este foarte frecvent şi cunoaşte o multitudine de aspecte, care merită 
să fie studiate şi cunoscute nu numai de către specialişti, ci chiar de un public mai larg, doritor 
de a se exprima cât mai îngrijit cu putință. Dacă fenomenul este acelaşi pretutindeni, variază 
însă, atât interesul manifestat de specialişti faţă de el, precum şi terminologia sub care este 
cunoscut. Astfel, lingviştii britanici reunesc sub termenul redundancy atât noţiunea de 


redundanță, cât şi pe aceea de pleonasm semantic. Şi în lingvistica franceză se remarcă о 


confuzie terminologică de vreme ce specialiştii ezită între denumirile de perisologie, 


pleonasm, sau redundanţă. Asemenea ezitări în denumirea aceloraşi fenomene se întâlnesc şi 


la autori români, dacă ne gândim fie şi numai la sintagmele: „o sumă de 1000 de lei” sau „o 
cantitate de 10 tone” care figurează uneori са redundanţe! , alteori са pleonasme la acelaşi 
autor”. 

Încă din primele pagini ale acestei contribuţii am insistat asupra faptului că mult timp 
pleonasmul a fost eronat considerat drept o greşeală de exprimare care nu merită o atenţie 
deosebită, întrucât este uşor de identificat de către cei mai mulți dintre vorbitori şi 


caracterizează exprimarea persoanelor cu un grad redus de cultură. Cercetarea întreprinsă în 


! Alexandru Graur, „Capcanele” limbii române, Bucureşti, Editura Ştiinţifică, 1976, p. 75. 
2 Alexandru Graur, Pleonasme, în LR, nr. 2, 1969, р. 176, р. 177. 


prezenta lucrare încearcă să demonstreze, în egală măsură, atât importanța, cât şi 
complexitatea acestui fenomen lingvistic. Tocmai de aceea am considerat că punctul inițial al 
analizei pleonasmului trebuie căutat în diferențierea sa faţă de redundanță sau repetiție. Astfel, 
se pot evita confuzii terminologice din cauza cărora pleonasmul a fost trecut mult timp într-un 
con de umbră, iar importanţa şi, uneori, chiar gravitatea sa au fost minimalizate. 

Ni s-a părut important să insistăm asupra faptului că putem vorbi despre o repetiție 
pleonastică numai atunci când termenii din aceeaşi familie lexicală au un referent comun, 
reluând inutil o idee ca în exemplul „Ei trebuiau să înceapă a capitula începând de la ora 6 
dimineaţă...”. Absența referentului comun generează o simplă repetiție ca „atmosfera ... 
atmosferă” sau (probă) că ... (faptul) că...”, structuri înregistrate drept pleonasme de Dorin 
Uritescu în Dicţionar explicativ de pleonasme efective” (р. 35 şi respectiv 44). 

În ceea ce priveşte abordarea propriu-zisă a pleonasmului am subliniat, din capul 
locului, faptul că este un fenomen complex care nu se rezumă la alăturarea unor cuvinte cu 
acelaşi înţeles, motiv pentru care Mioara Avram l-a definit astfel: „folosirea mai multor 
elemente de expresie decât ar fi strict necesar pentru redarea unui anumit conținut, 
alăturarea unor elemente care au un înţeles identic ori asemănător sau între care unul se 
cuprinde în altul”. Prin elemente de expresie autoarea înţelege afixe, elemente de 
compunere, desinențe, lărgind conţinutul semantic al termenului pleonasm. 

Un alt aspect căruia i-am consacrat o atenție deosebită în lucrarea de față s-a referit la 
aşa-zisa sinonimie dintre pleonasm şi tautologie, prezentă într-un număr semnificativ de 
lucrări lexicografice româneşti sau străine şi, de aici, preluată în volume şi broşuri destinate 
publicului larg ori elevilor. Fără îndoială, confuzia dintre noţiunile de pleonasm şi tautologie a 
fost întreţinută de tratarea superficială a fenomenelor şi prin apariția unor publicaţii în care 
lipseşte rigoarea ştiinţifică, sau se copiază unele pe altele, bazându-se pe surse îndoielnice, 
fără o cercetare atentă a studiilor fundamentale de lexicologie. 

Referitor la cauzele producerii pleonasmelor am precizat că acestea sunt numeroase şi 
variate, mergând de la grabă sau neglijenţă în exprimare, până la necunoaşterea sensului unor 
neologisme sau chiar a originii lor mai apropiate ori mai îndepărtate. Pe de altă parte există şi 
cazuri când vorbitorii folosesc formule oarecum fixate de uz, automatisme de limbaj, 
neținând seama de context, ajungând să se exprime greşit. În același timp putem vorbi despre 
structuri pleonastice „latente”, care nu pot fi înţelese decât în măsura în care se realizează о 


analiză etimologică a termenilor care le compun. 


* Dorin Uritescu, Dicţionar explicativ de pleonasme efective, București, Editura ALL, 2006. 
* Mioara Avram, Pleonasmul și tautologia, (Т) LLR, an 25, nr. 3, 1996, р. 3. 


Structurile pleonastice apar nu numai în exprimarea orală a unor vorbitori neatenţi, ci 
şi în texte literare, în numeroase traduceri din literatura universală, însă presa are cel mai 
important impact asupra publicului larg, fie că vorbim despre cotidiene, periodice sau 
emisiuni de radio şi televiziune. Tocmai de aceea am insistat asupra ideii că neglijenţa 
manifestată de unii gazetari în exprimarea lor devine o cauză а persistenţei unor greşeli de 
exprimare de tipul pleonasmului. 

În ceea ce priveşte pleonasmul în textele literare vechi se poate observa că apar, în 
special, structuri pleonastice populare sau cu rol intensificator. În literatura modernă este 
frecvent pleonasmul poetic (care conferă textelor expresivitate şi originalitate), însă se pot 
întâlni şi simple greşeli de exprimare care presupun neglijență în redactare şi o cultură 
lingvistică precară a celor care comit asemenea erori. Pleonasmele sunt prezente şi în 
numeroase traduceri din literatura străină, fie din neglijenţa sau lipsa de experienţă a unor 
aşa-zişi traducători, fie dintr-o traducere literală a textelor originale care conţin asemenea 
îmbinări pleonastice. Însă numărul acestor exemple nu este nici pe departe 1а fel de important 
ca cel al structurilor pleonastice întâlnite în presă. Tocmai de aceea ni s-a părut important să 
insistăm asupra faptului că pleonasmul este una dintre cele mai frecvente greşeli din presa 
actuală, iar exemplele prezentate în această lucrare sunt, credem, suficiente pentru a ne face o 
părere corectă asupra rolului presei în întreținerea şi difuzarea greşelilor de care ne-am 
ocupat. 

O cercetare a fenomenului cunoscut sub denumirea de pleonasm reprezintă un demers 
legat de acţiunea de „cultivare” a limbii. În ciuda faptului că se constată o permanentă 
degradare a exprimării vorbitorilor, atenția acordată manierii în care se vorbeşte este 
din ce în ce mai redusă. Acest fenomen nu este prezent numai în limba română, de 
vreme ce şi în lingvistica străină (mai ales cea franceză) au fost semnalate frecvent unele 
aspecte negative ale modului în care se comunică informaţia de către vorbitori. 

În literatura română de specialitate pleonasmului i-au fost consacrate mai multe 
contribuţii (inegale ca întindere şi valoare), însă fenomenul, sub toate aspectele sale, a rămas 
prea puţin cunoscut marelui public care continuă să folosească o serie de structuri pleonastice 
supărătoare. Principalul neajuns al acestor contribuții rezidă în lipsa unei viziuni de ansamblu 
asupra fenomenului care să pornească de la premisa clarificării şi a delimitări sale de alte 
aspecte ale redundanţei. Absența unei concepţii unitare şi clare asupra pleonasmului atrage 
după sine o serie de confuzii. Într-un articol fundamental pentru înţelegerea pleonasmului, 
Mioara Avram observa că „numeroase lucrări lexicografice pun semnul de egalitate între 


termenii — şi noțiunile — de pleonasm şi tautologie (şi bineînţeles, între adjectivele 


corespunzătoare: pleonastic şi tautologic). O examinare cât de sumară duce la concluzia că 


” dacă avem în vedere că aceste fenomene prezintă unele 


sinonimia lor este numai parțială 
similitudini, dar se realizează cu mijloace diferite. Autoarea este de părere că „amândouă 


prezintă asemănări $1 cu alte fenomene, ca redundanta şi repetiţia, având ca trăsătură comună 


abundența sau risipa în exprimare, de unde o oarecare grandilocvenţă şi totodată insistență, 
voită sau пи”, În acest context, am atras atenţia că atât pleonasmul, cât şi tautologia pot fi 
tratate, până la un punct, drept aspecte ale redundanţei, fenomen lingvistic care înseamnă, în 
general, surplus de informaţie în comunicare şi, în special, abundență inutilă, cumul de 
elemente de expresie în redarea unui conținut. Pentru a putea lămuri în ce măsură pleonasmul 


şi tautologia reprezintă manifestări ale redundanței am considerat necesară o cercetare a 


accepțiilor pe care dicționarele româneşti şi străine o dau acestui fenomen. 

În dicționarele româneşti termenul pleonasm este monosemantic, pentru că nu se face 
deosebirea dintre greşeala de exprimare şi figura de stil, fiind definit drept: „folosirea 
alăturată a unor cuvinte, expresii sau propoziții cu acelaşi înțeles” (DLR, Tom VIII, Partea a 
Il-a. Litera Р, Până-Pogribanie, р. 817) . Aceasta nu este singura greşeală de vreme се 
majoritatea lucrărilor lexicografice sau de cultivare a limbii reduc fenomenul cunoscut sub 
denumirea de pleonasm la un aspect al său, pleonasmul semantic. Tocmai din această cauză 
Mioara Avram remarca faptul că acest fenomen lingvistic nu se rezumă la alăturarea unor 


cuvinte cu acelaşi înţeles, ci reprezintă „folosirea mai multor elemente de expresie decât ar fi 


strict necesar pentru redarea unui anumit conținut, alăturarea unor elemente care au un înțeles 


„7 


identic ori asemănător sau între саге unul se cuprinde în altul”. Prin elemente de expresie 


autoarea înţelege afixe, elemente de compunere, desinenţe, lărgind conţinutul semantic al 
termenului pleonasm. Când spunem „bolnavi potenţial transportabili”, „pampasuri”, „a 
colabora împreună” sau „cel mai mare hipermarket” realizăm tot un fel de pleonasm. Dacă 
autorii de dicționare ar avea în vedere aceste elemente, s-ar evita, negreşit, confuzia dintre 
pleonasm şi tautologie. 

Aşa cum s-a putut constata în paginile tezei de doctorat, consultând cele mai 
importante dicționare româneşti şi străine, se poate ajunge la concluzia că, în cele mai multe 
situaţii, tautologia este fie definită prin pleonasm — „la répétition d’une idee”: , sau „needless 


9 


repetition of the same sense in different words”, „il dir la stessa cosa due volte in due modi 


5 Mioara Avram, Pleonasmul şi tautologia, (Т) LLR, an 25, nr. 3, 1996, р. 3. 

* Idem, Ibidem. 

7 Idem, Ibidem. 

5% Georgès Mounin, Dictionnaire de la linguistique, Paris, PUF, 1974, („repetarea aceleiaşi idei”). 

” The American Heritage Dictionary of the English Langage, Third Edition, Honton Miffin Company, Boston- 
New-York, 1992, („repetarea inutilă a aceluiaşi sens prin cuvinte diferite”). 


diversi (bella calligrafia, suicidarsi)'” — după ce, despre pleonasm se afirmă că ar fi „la 


répétition dans un même énoncé de mots ayant le même sens”. 


Autorii Dicţionarul limbii române literare contemporane!” consideră pleonasmul о 
„greşeală de exprimare constând în folosirea unor cuvinte care repetă în mod inutil aceeaşi 
idee”, în timp ce tautologia reprezintă o „greşeală de stil constând în repetarea inutilă a 
aceleiaşi idei în termeni diferiți”. În Noul dictionar universal al limbii române, publicat în 
2006, termenul tautologie apare cu patru sensuri (două din logică şi două din lingvistică şi 
retorică): „1. (log.) judecată în care subiectul şi predicatul logic sunt exact aceeaşi noțiune, 
exprimată sau nu prin acelaşi cuvânt (ex. Toți celibatarii sunt celibatari), 2. (în log. 
simbolică) expresie care în cadrul unui sistem formal este adevărată în orice interpretare; 3. 
(lingv.) pleonasm; 4. procedeu stilistic (în special retoric) care constă în repetarea unor 
cuvinte cu acelaşi înțeles, dar cu funcții diferite, marcat prin deosebire de intonație sau de 
formă şi care are rolul de a sublinia o calitate sau o acțiune (ex. Crima nu e politică...; crima е 
crimă; eu îs bun cât îs bun)” (lucr. cit., р. 1480, col. 2). 

Din lucrările lexicografice pe care le-am consultat, singura care precizează faptul că 


tautologia şi pleonasmul sunt impropriu considerate sinonime este ОЕ ооз!°: „П. (LINGV.) 1. 


Figură de stil, în propoziție sau frază, care constă în repetarea cuvântului subiect sau predicat 
cu altă funcție gramaticală, având rolul de a sublinia o calitate sau o acțiune (ex. Munca e 
muncă; voinicul voinicilor). Când repetarea nu este făcută cu intenție expresivă, denotă о 
greşeală de exprimare. 2. (Impr.) Pleonasm” (lucr. cit., р. 941, col. 2). 

Ambiguitatea care învăluie cei doi termeni se regăseşte şi în volumele sau broşurile 
destinate publicului larg sau uzului elevilor. Astfel, în Dicţionar de pleonasme de Gabriel 
Angelescu putem citi despre pleonasm următoarele: „cea mai simplă formă o reprezintă 


repetiţia propriu-zisă”, autorul înțelegând prin aceasta „folosirea inutilă a aceluiaşi cuvânt 


de două sau mai multe ori”!?. 


După ce atrage atenția asupra faptului că: „deşi înrudită cu pleonasmul, tautologia nu 


trebuie confundată cu acesta”!€, Florentina Șerbănescu defineşte tautologia astfel: „greşeală de 


10 Bruno Migliorini, Vocabolario della lingua italiana, Torino, G.B. Paravia & C., 1966, („a spune acelaşi lucru 
în două moduri diferite”). 

'! Dictionnaire de linguistique — coordonné par Jean Dubois, Paris, Larousse, 2001, („repetarea în acelaşi enunţ a 
unor cuvinte care au acelaşi sens”). 

2 Dicţionarul limbii române literare contemporane, vol. 1-4, Bucureşti, Editura Academiei, 1955-1957. 

15 Dicţionar enciclopedic, Chişinău, Editura Cartier, 2003. 


14 Gabriel Angelescu, Dicţionar de pleonasme, Bucureşti, Editura Coresi, 1998, p. 5. 
5 Idem, ibidem. 
'* Florentina Şerbănescu, Multidico de română: pentru concursuri, examene, гейасііі, administrații & comp. : 


şapte dictionare în unul [dificultăți ale limbii române, pleonasme, neologisme, cuvinte polisemantice, omonime, 
paronime, expresii şi locuţiuni], Bucureşti, Editura Compania, 2003, p. 61. 


exprimare care constă în repetarea inutilă, sub о altă formă, a aceleiaşi idei dintr-o 
propoziție”. În lucrarea Dicţionar al figurilor de stil Irina Petraş susţine că termenul 


”18 şi ar consta în „repetarea inutilă a 


tautologie ar fi: „sinonim cu pleonasm sau perisologie 
aceleiaşi idei cu aceleaşi cuvinte”!?. Pentru a ilustra conceptul de tautologie, autoarea dă 
următoarele exemple: „Iaca, jupâneşică, ce rai a lui Dumnezeu е aici: să tot trăieşti, să пи 
mai mori!” (lon Creangă), „O şterg de-acasă frumuşel / Grivei cu mine, eu cu el” (Şt. O. 
Iosif). 

Într-o lucrare dedicată cultivării limbii române, Ilie Ştefan Rădulescu afirmă că: 
„Tautologia este o repetare inutilă a aceleiaşi idei prin cuvinte sinonime, aflate în raport de 
coordonare”. Că o asemenea opinie este falsă ne-o demonstrează Mioara Avram саге, 
pornind de la criteriul relației sintactice stabilite între termenii pleonasmului, diferențiază 
îmbinările pleonastice create prin coordonare de cele formate prin subordonare. În cazul de 
față ne interesează prima categorie de construcții pleonastice despre care autoarea afirmă că 
sunt realizate fie prin coordonare — copulativă —, fie prin juxtapunere (dar însă, decât numai, 
el însuşi în persoană), fie prin joncțiune cu „şi” (cinstea şi onoarea, propriu şi personal, а 


colabora şi a conlucra, având în vedere şi luând în considerare). Atât în presă cât şi în 


opere literare regăsim foarte des aceste îmbinări pleonastice, iar neclaritățile din încadrarea lor 
nu vin decât să genereze confuzie în mintea vorbitorilor. 

Într-un capitol din prima parte a acestei lucrări am insistat asupra faptului că 
semnalarea de către specialişti a unor greşeli de exprimare, pe cât de frecvente, pe atât de 
supărătoare, a atras atenția publicului asupra unui număr important de pleonasme. Din păcate 
însă, numeroase formulări pleonastice se dovedesc foarte rezistente la încercările lingviştilor 
de a le elimina din exprimarea vorbitorilor. Dovada acestui fapt este numărul impresionant de 
atestări ale acestor greşeli, din presa noastră scrisă şi audio-vizuală. În rândurile următoare 
vom da numai câteva exemple, precizând că fenomenul este, din nefericire, foarte bine 
reprezentat. 

Este vorba, în majoritatea situațiilor, de pleonasme etimologice, latente precum: 


adunare festivă consacrată sărbătoririi, ехісепёй cerută, emulaţia întrecerii, escaladare 


treptată, evolutie ascendentă, fani fanatici, florilegiu antologic, greutate ponderală, 
întrajutorare reciprocă, întrecere emulativă, jurnal cotidian, manuscris de mână, 


migrenă la cap, mijloace mass-media, muncă laborioasă, oprobriu public, folclor 


17 Idem, ibidem. 

'5 Irina Petraş, Mic dicționar — antologie pentru elevi, Bucureşti, Editura Demiurg, 1996, p. 183. 

1° Idem, ibidem. 

20 Ше Ştefan Rădulescu, Să vorbim şi să scriem corect. Erori frecvente în limbajul cotidian, Bucureşti, Editura 
Niculescu, 2002, p. 174. 


popular, glicemie în sânge, hit de mare succes, inculpat sub acuzație, a cronometra 
timpul, ameliorat în bine, a anexa alăturat, animator de suflete, conducere managerială, 


considerente privind, a conviețui împreună”. 

În ultimele decenii, printre numeroasele apariţii editoriale din {ага noastră s-au 
înregistrat şi câteva lucrări lexicografice care au avut ca obiect de cercetare pleonasmul. Fără 
a le ignora ori a urmări să le minimalizăm meritele (atâtea câte există şi când există), vom 
trece în revistă principalele neajunsuri ale acestor dicționare şi vom stabili câteva criterii de 
care аг trebui să se ţină seama atunci când se concepe şi se realizează un dicționar de 
pleonasme realmente ştiinţific şi util unui public cât mai larg. 

Pentru început trebuie să precizăm faptul că lucrările lexicografice dedicate 
pleonasmului nu au reuşit să evidențieze complexitatea fenomenului abordat, de vreme се 
majoritatea faptelor de limbă prezentate — şi foarte rar explicate — constituie pleonasme 
semantice. Aşa cum se va putea observa din capitolele următoare, în lucrarea de față vom 
demonstra că în afara pleonasmelor care apar din neglijarea semnificației unor cuvinte se 
poate vorbi despre pleonasme gramaticale, ale formării cuvintelor, etimologice etc. Deşi 
abordarea pleonasmului în lingvistica noastră oferă numeroase fapte care ar fi putut figura în 


listele de pleonasme cuprinse în dicționarele referitoare la această greşeală de exprimare, se 


poate remarca ignorarea unor structuri precum puteri plenipotenţiare, platfus la picior, 
escaladare treptată, licitaţie publică, mică starletă, marea majoritate, migrenă la cap, 


sfârşit de week-end, tristeţe nostalgică, tăcere silențioasă, a anexa alăturat, bioritmul 


vieţii, a decapita la vârf, doctor docent etc., semnalate de lingvişti în numeroase articole şi 
studii de lexicologie. Dacă vom preciza că multe alte structuri pleonastice de acest fel sunt 
amintite într-un singur dicționar dintre cele opt pe care le-am consultat până acum, ne vom 
putea face o părere despre maniera în care pleonasmul a fost abordat în lexicografia noastră. 
Cauzele producerii pleonasmelor sunt numeroase, variate şi dificil de analizat. Ele 
„încep cu graba sau insuficienta controlare a modului de exprimare şi se termină cu lipsa ori 
insuficienta cultură lingvistică, despre care nu ne îndoim că formează şi ea o parte (sau măcar 
o părticică) integrantă din ceea се obişnuim să numim cultura generală”?. În plus, pentru а 


recunoaşte o exprimare pleonastică sunt necesare, adeseori, cunoştinţe de limbi străine, 


al Exemple semnalate în contribuții semnate de: Mioara Avram, Pleonasmul şi tautologia, (Т) LLR, nr. 3, 1996, 
р. 3-6; (Ш LLR, nr. 4, 1996, p. 3-6; Theodor Hristea, Probleme de cultivare şi de studiere a limbii române. 
contemporane, Bucureşti, Academia Universitară „Athenacum”, 1994, р. 117-126; Alexandru Graur, 

Capcanele” limbii române, Bucureşti, Editura Ştiinţifică, 1976; Adriana Stoichițoiu-Ichim, Corectitudine şi 
greşeală în semantică, (I), LLR, nr. 2, 1995, р. 1-3; (П), nr. 3-4, 1995, p. 7-9. 


22 Theodor Hristea, Probleme de cultivare şi de studiere a limbii române contemporane, Bucureşti, Academia 
Universitară „Athenaeum”, 1994, p. 117-126. 


îndeosebi de greacă sau latină. Formulări precum muncă laborioasă, diurnă pe zi, glicemie 
în sânge, lipom de grăsime etc. au fost denumite de Theodor Hristea şi Mioara Avram 
pleonasme etimologice, deoarece evidenţierea repetării aceleiaşi idei necesită cunoaşterea 
rădăcinilor comune ale cuvintelor care formează asemenea structuri. 

Mai grav chiar, în anumite cazuri vorbitorii nu simt identitatea termenilor alăturați, 
exprimându-se pleonastic. Graba în formularea unor enunţuri sau în redactare este sursa unor 
construcții precum: «Din interacțiunea celor două rezultă la urmă rezultatul final sau 
«parafrazând o frază celebră», pleonasme pe care le-am auzit în exprimarea unor oameni de 
cultură. 

Există cazuri când intervine însă şi un element mai special care favorizează apariția 
greşelii discutate. Avem în vedere aici existența unei formule oarecum fixate, pe care 
vorbitorul o foloseşte aproape mecanic, neţinând seama de context. Asemenea structuri, 
susține Mioara Avram”, pot fi sursa unor repetiţii pleonastice са în enunţul: «А trimis la 25 
mai o telegramă de felicitare preşedintelui Arturo ШПа în care i-a transmis sincere felicitări». 
Se întâlneşte aici o exprimare stereotipă, în cazul căreia se neglijează sensul special al 
determinantului de felicitare. Acelaşi tip de greşeală apare şi în situația pleonasmului a 
adăuga ... aditivi în care termenul tehnic aditiv înseamnă chiar „substanţă care se adaugă” — 
aşa cum arată Mioara Avram”, citând următorul exemplu: «uleiurilor ... li se adaugă diferiți 
aditivi, detergenţi, antioxidanți, anticorosivi» (SCÂNTEIA, 1965, пг. 6588, р. 4, col. 2)%. 
Într-un cotidian bucureştean am întâlnit această formulare greşită, dovadă că este încă 
prezentă în exprimarea unor persoane: «Profesorul doctor Gheorghe Mencinicopschi ne 
spune despre produsul analizat că este „ип suc de lămâie în combinaţie cu ulei esenţial de 
lămâie în care s-a adăugat aditivul alimentar conservant-antioxidant artificial: metabisulfit 
de potasiu Е224°» UN, nr. 4554, vineri, 11 ianuarie 2008, р. 14, col. 2). Aceste formulări 
ajung adesea clişee supărătoare care caracterizează „limba de lemn”. Iată un exemplu саге 
este mai mult decât o simplă formulare supărătoare: «Sportivele, pentru care avem toată 
prețuirea şi consideraţia, merită din plin o vacanță într-un hotel cum este Rex Mamaia, care 
oferă condiții la cele mai înalte standarde internaţionale”, ne-a declarat Viorel Păunescu, 
preşedintele companiei Rex Mamaia» (CURIERUL NAȚIONAL, nr. 4107, vineri, 27 august, 
2004, р. 12, col. 1). 


23 Mioara Avram, Probleme ale exprimării corecte, Bucureşti, Editura Academiei, 1987, р. 227. 
24 Idem, Ibidem. 

2 Idem, Ibidem. 

% Françoise Thom, Limba de lemn, Bucureşti, Editura Humanitas, 1993, р. 7. 


La toate aceste cauze generale semnalate de lingvişti s-ar putea adăuga altele, de pildă 
faptul că vorbitorul consideră termenul folosit de el ca fiind prea „generalizator” şi simte 
nevoia unei explicații pentru a fi cât mai bine înţeles de ascultător sau de cititor: «Zona este 
virgină, aşa cum a lăsat-o Dumnezeu» (ÎN, nr. 3625, marţi, 12 aprilie 2005, p. 7, col.1); «Un 
lucru e mai bun când există, când е pipăibil cu mâna decât un proiect nefinalizaby 
(REALITATEA TV, 2.02. 2005, 17.53). 

Când un neologism este foarte puţin cunoscut de majoritatea vorbitorilor, cei care îl 
utilizează simt nevoia unei precizări, generând un pleonasm precum val tzunami: «Oficialii 
avertizează că ar putea fi declanşate valuri uriaşe trunami» (REALITATEA ТУ, 5. 09.2004, 
15.17); «Mişcările telurice au fost urmate de un val tzunami» (REALITATEA ТУ, 29.11. 
2004, 9.16); «Seismul a fost urmat de formarea unui val tzunami care а lovit coasta insulei» 
(REALITATEA TV, 29.11.2004, 10.21). În aceeaşi situaţii se află structurile pleonastice hit 
de mare succes, în cardul celui mai spectaculor show, bani cash, bordul de conducere, 
conducere managerială, marile supermarketuri, best-seller de mare succes semnalate de 
Adriana Stoichiţoiu-lchim. Asemenea structuri pleonastice trebuie explicate prin faptul că 
„necunoaşterea sensului unor anglicisme, neatenţia şi neglijenţa în exprimare generează în 
presa noastră construcții pleonastice [...] În presa actuală, cele mai numeroase pleonasme se 
realizează prin alăturarea unor termeni în construcții cu caracter redundant deoarece sensul 
determinantului este deja inclus în definiţia determinatului (апо[ісіѕт)””. 

În cazul altor pleonasme neglijarea semnificației elementelor care le constituie implică 
şi sigle aşa cum se poate observa în exemplul următor: «SPP îi asigură paza în calitate de 
candidat la preşedinţia României» (ANTENA 1, 28.10.2004, 19.16). Persoanele care rostesc 
sau scriu o asemenea îmbinare pleonastică pierd din vedere că SPP reprezintă „Serviciul de 


a 


Protecţie şi Pază” şi are, prin urmare, printre atribuţiile sale, misiunea de „a asigura paza”. 
Neglijarea semnificației unor abrevieri generează pleonasme precum banca 

Bancorex, compania Peco, organizaţia NATO, înregistrate de Ion Pachia Tatomirescu”. 

Fenomenul a fost semnalat şi de Adriana Stoichiţoiu-lchim care preciza că „Lexicalizarea 


siglelor poate avea consecinţe negative, dintre care pot fi semnalate construcțiile pleonastice 


27 Adriana Stoichiţoiu-Ichim, Aspecte ale influenţei engleze în româna actuală, Bucureşti, Editura Universităţii 
din Bucureşti, 2006, p, 56. 


28 Dictionar estetico-literar, lingvistic, religios, de teoria comunicaţiei, Timişoara, Editura Acthicus, 2003, р. 
332. 


şi confuzia omonimelor. [...]. Formulările pleonastice — care anulează efectul de 
brevilocvenţă al abrevierii — implică atât sigle împrumutate, cât şi formaţii româneşti”. 

Într-un capitol al acestei lucrări am trecut în revistă numeroasele apariţii editoriale care 
au abordat pleonasmul. Fără a urmări să le ignorăm unele merite (atâtea câte există şi când 
există) am pus în evidență faptul că lucrările lexicografice care au fost dedicate pleonasmului 
nu au surprins complexitatea fenomenului aflat în discuţie, de vreme ce majoritatea faptelor 
de limbă prezentate — şi foarte rar explicate — sunt pleonasme semantice. În acelaşi timp se 
poate observa cu uşurinţă că aceste dicționare de pleonasme înregistrează prea multe structuri 
inventate, posibile sau presupuse şi nu conţin îmbinări pleonastice întâlnite mai ales în presa 
cotidiană (scrisă şi vorbită). 

Astfel, secvențele părea simpatic sau părea antipatic sunt considerate de Gabriel 
Angelescu drept îmbinări pleonastice fără a se putea înţelege în ce ar consta greşeala de 
exprimare. Dincolo de faptul că ne aflăm în faţa unor pleonasme fanteziste, explicaţiile sunt 
cel puțin stranii, dacă nu chiar hilare: „SIMPATIC, -Ă, ANTIPATIC, -Ă adj. Presupun 
subiectivitatea celui care le foloseşte. Aşadar în părea simpatic sau antipatic ideea de părere 
este exprimată de două ori. REC. FI SIMPATIC sau ANTIPATIC”*. 

În Dicţionar de pleonasme, (Editura Vox, Bucureşti) apărută în trei ediţii (2000, 2003, 
2007), Doina Dascălu acordă un interes deosebit pleonasmului generat de asocierea unor 
sinonime, neglijând alte aspecte ale acestui fenomen. Suntem de părere că nu orice structură 
formată din coordonarea unor sinonime parțiale este o greşeală de exprimare. Asemenea false 
pleonasme inserate de autoare în dicționarul amintit sunt: exactitate şi rigurozitate (ultimul 
termen însemnând „stricteţe, severitate; rigiditate, asprime” vezi ОЕХ?), epatare şi şocare (а 
epata înseamnă „a шті, a impresiona prin purtare, atitudine sau ţinută neobişnuită, 
extravagantă” vezi DEX?, în timp ce şocare, de la verbul a şoca nu este înregistrat în DEX?), 
defolia și despuia (îmbinarea nu poate fi acceptată decât dacă se foloseşte un sens figurat 
pentru al doilea termen), distanţă şi îndepărtare (al doilea termen este definit în DEX? drept 
„înlăturare, eliminare; destituire; abatere, deviere”) etc. Acest fapt s-ar putea explica prin 
încercarea autoarei de a oferi cititorilor, pe lângă pleonasme foarte frecvente în exprimarea 
multor vorbitori, şi „pleonasme virtuale” (lucr. cit., р. 16), adică unităţi care nu au fost 
înregistrate până acum, ci ar putea să fie întâlnite în exprimarea cuiva. 

În opinia noastră structurile pleonastice datorate sinonimiei nu sunt atât de numeroase 


pe cât susțin Doina Dascălu sau Silviu Constantinescu, autori de dicționare саге nu țin seama 


Adriana Stoichiţoiu-Ichim, Creativitatea lexicală în româna actuală, Bucureşti, Editura Universităţii din 
Bucureşti, 2006, p. 193. 
3° Gabriel Angelescu, Dicţionar de pleonasme, Bucureşti, Editura Coresi, 1998. 


de faptul că această greşeala de exprimare se produce numai în momentul în care conţinutul 
semantic al unui termen este reluat inutil (ex. meschin şi josnic, linişte şi tăcere, harnic şi 
vrednic etc.). În cazul sinonimelor parțiale nu se poate vorbi despre o structură pleonastică 
propriu-zisă pentru că al doilea termen al secvenței introduce o nuanță suplimentară (ex. brusc 
şi neaşteptat, zvelt şi mlădios etc.). În acelaşi timp trebuie precizat că unele îmbinări lexicale 
în care apar sinonime sunt false pleonasme. De exemplu folositor şi necesar este un pleonasm 
aparent pentru că ceea ce este folositor cuiva, nu este neapărat şi necesar. Asemănătoare sunt 


structurile posac şi tăcut sau posomorât şi tăcut, deoarece un om poate să fie tăcut nu numai în 


situațiile în care este mâhnit, posac, posomorât etc., ci şi atunci când este gânditor, emoţionat, 
stingherit etc. Cele trei structuri de mai sus apar inserate în lucrarea lexicografică semantă de 
Doina Dascălu fără a fi însoţite de contexte din care să ne putem da seama că nu sunt 
pleonasme propriu-zise. 

Unele sintagme — coajă scutitoare, prin facsimil, linşaj fără judecată — considerate 
de autoare drept pleonasme, sunt, de fapt, simple îmbinări de cuvinte între care nu există o 
legătură semantică sau etimologică. Pe de altă parte, sunt omise pleonasme supărătoare 


precum: dureri nevralgice, pom fructifer, formă morfologică, pulpa piciorului, şahul 


Persiei, anexa alăturat, cale rutieră etc, dar sunt inserate pleonasme care au fost semnalate 
foarte rar (aba de lână, acribie tipicară, afabilitate amabilă) sau apar la un singur scriitor 


(câmpie şeasă, pleonasm întâlnit la Nicolae ВӣІсеѕси?!). 


În Dicţionar explicativ de pleonasme Silviu Constantinescu (Editura Carminis, Piteşti, 
2003) consideră pleonastice simple îmbinări de cuvinte precum uşor şi lejer (ultimul termen 
se foloseşte mai ales pentru obiecte vestimentare, iar contextul „procedeu uşor şi lejer de 


rezolvare” este nepotrivit), aflux de îngrămădeală (primul termen este folosit în registrul 


elevat, în timp ce al doilea aparține limbajului colocvial), primire ospitalieră (ospitalitatea 
reprezintă o „primire, găzduire bună” vezi DEXI, dar se poate spune şi primire rece, glacială). 
A conferi statut de pleonasm unor secvenţe în care nu este evidentă reluarea unei idei nu poate 
să creeze decât confuzie în mintea cititorului. 

Pe de altă parte, ca şi în cazul dicționarului semnat de Doina Dascălu, cele mai multe 
unități inserate în lucrarea lui Silviu Constantinescu reprezintă asocieri de sinonime, însă, spre 
deosebire de lucrarea lexicografică amintită, numărul de pleonasme aparente este mult mai 


mare. Trebuie precizat faptul că relaţia sinonimică dintre doi sau mai mulți termeni nu este 


31 „Drumul care merge de la Giurgiu spre Bucureşti trece printr-o câmpie şeasă şi deschisă...” (Nicolae 
Bălcescu, „Românii supt Mihai-Voievod Viteazul”, cartea a II-a, cap. XIII, Bucureşti, Editura Minerva, colecția 
ВРТ, 1985, р. 89). 


suficientă pentru a considera drept pleonasme secvențele: dificultate şi neajuns, interlopă şi 


suspectă, fatal şi sinistru, grandios şi superb, imaginativ şi creator, ineficace şi gratuite, 
inert şi anchilozat, infructuos şi steril, întinsă şi bogată, moderat şi acceptabil, punctual 


şi parolist, punctualitate şi promptitudine, pur şi nativ. Prima observaţie se referă la faptul 


că numai prin atestări din exprimarea scrisă sau orală ne putem da seama dacă aceşti termeni 
sunt în relaţie de sinonimie sau dacă sunt folosiţi cu sensul propriu ori figurat. În al doilea 
rând putem accepta că îmbinările pleonastice generate de ignorarea sensului unor sinonime 
sunt mai frecvente chiar decât cele apărute prin reluarea conţinutului semantic al unui termen 
printr-un determinant, însă a reduce acest fenomen la aceste aspecte reprezintă o eroare gravă. 

Despre absolut identic Ileana Căprioară afirmă în Dicţionar de pleonasme (Editura 
Coresi, Bucureşti, 2003) ar fi un pleonasm, deoarece termenii sunt sinonimi, ceea ce este 
inexact, îmbinarea de cuvinte având sensul: „din toate punctele de vedere identic” (DEX?). În 
această situaţie se află şi secvenţa savant documentat de vreme ce nu maniera în care cineva 
se documentează îl face savant, adică „(persoană) cu cunoştinţe vaste şi temeinice; persoană 
care creează în domeniul ştiinţei; erudit” vezi РЕХГ?. 

Mai gravă ni se pare situația în care explicarea unor pleonasme a fost înlocuită de 
„contexte create ad-hoc”, ceea ce a făcut posibilă inserarea unui număr foarte mare de 
pleonasme aparente. Tocmai de aceea considerăm că asemenea demersuri nu pot suplini 
explicațiile de natură semantică şi etimologică sau atestările din exprimarea orală ori scrisă. 
Cititorul nu trebuie să rețină contexte în urma parcurgerii acestor dicționare, ci să îşi explice 
în ce constau aceste greşeli pentru a le putea evita (în orice context). Ne referim aici la 
Dicţionar explicativ de pleonasme de Silviu Constantinescu (Editura Carminis, Piteşti, 2003), 
o lucrare în prefața căreia putem citi: „Cuprinde peste patru mii de intrări şi are ca obiectiv 
încadrarea pleonasmelor în contexte, create ad-hoc, pentru a reliefa fenomenul lingvistic de 
referință” (lucr. cit., р. 3). Ceea ce ne frapează este faptul că pentru pleonasmele înregistrate, 
în locul explicaţiilor necesare ca cititorii să poată înţelege de ce vorbim despre greşeli de 
exprimare, se oferă enunțuri concepute de autor. Mult mai indicat ar fi fost са pleonasmele să 
fi fost însoțite de atestări din presa noastră actuală pentru a avea certitudinea existenţei lor în 
exprimarea vorbitorilor limbii române. 

Şi în Dicţionarul de pleonasme publicat de Maria Irina Stanciu (Bucureşti, Editura 
Coresi, 2005) s-au inserat, în locul atestărilor din presă, contexte create de autoare care să 


ofere cititorilor un model de exprimare. 


32 Dicţionar explicativ ilustrat a limbii române (coordonator ştiinţific: Eugenia Dima), Chişinău, Editurile 
„ARC” şi „GUNIV AS”, 2007. 


In ceea ce priveşte maniera de selectare a structurilor care ar trebui să figureze într-un 
dicționar de pleonasme se mai impun câteva remarci.In primul rând este vorba despre 
eliminarea unor pleonasme contextuale, care nu ar trebui introduse într-o lucrare lexicografică 


destinată marelui public, ci în studii de specialitate. Ne referim la structuri precum rău augur 


prevestitor de furtună, a depăşit şi abia a scăpat, (se) conturează [...] configuraţia, 
iarăşi, reluând [...] refren etc. pe care le-am întâlnit în lucrarea Dicţionar explicativ de 
pleonasme efective, apărută în anul 2006 la editura ALL, semnată de Dorin Uritescu. 


O altă obiecţie care se poate aduce acestei lucrări lexicografice se referă la atribuirea 
statutului de pleonasm unor repetiţii. Este adevărat că Mioara Avram, într-un articol intitulat 
chiar Керей şi pleonasme (în vol. Probleme ale exprimării corecte, Bucureşti, Editura 
Academiei, 1987, p. 222-225) a adus în discuţie raportul dintre aceste două fenomene. 


Exemplele oferite de autoare erau de tipul începe .... începând, răspunzând .... a răspuns. 


Autoarea evidențiază faptul că unele repetiții pot deveni pleonastice (posibilitatea de a-şi 
dezvolta posibilitățile), însă numai dacă „se repetă inutil aceeaşi idee” (lucr. cit., p. 224). 


Deoarece nu orice repetiție este neapărat pleonastică ar trebui eliminate din dicționarul 


aflat în discuţie secvenţe ca atmosferă ... atmosfera (р. 35), (spre) mediatizare ... (la) 


mediatizare (p. 119), (probă) că [...]. (faptul) că (p. 44). 


АІ doilea capitol al primei părți este dedicat tautologiei. Pentru evitarea confuziei 
dintre pleonasm şi tautologie ni s-a părut necesară analizarea etimologiei termenului 
tautologie, în a cărui structură se recunosc cuvintele greceşti, folosite ca elemente de 


compunere savantă, tautos („acelaşi”) şi logos („cuvânt”), în timp ce folosirea ca echivalent al 


termenului pleonasm este contrară etimologiei în măsura în care, de cele mai multe ori, 
această greşeală de exprimare se realizează, după cum am văzut, cu elemente de expresie 
(inclusiv cuvinte) diferite. 

Fără a ne propune să epuizăm toate aspectele pe care le cunoaşte tautologia, am 
prezentat elementele care individualizează acest fenomen în raport cu pleonasmul. Ca şi 
acesta, tautologia îmbracă mai multe forme. Prima presupune tratarea fenomenului drept o 
greşeală de exprimare produsă atunci când „trădează ignoranţa ori lenea în gândire şi 
indolența exprimării”. Cea de-a doua formă este generată de abordarea tautologiei din 
perspectiva gramaticii, ca un mijloc de exprimare a unor relaţii de determinare. În fine, cea 


de-a treia se leagă de domeniul stilisticii, tautologia fiind înţeleasă drept o figură de stil, 


3 N. Dragomirescu, Dicţionarul figurilor de stil, Bucureşti, Editura Ştiinţifică, 1995, р. 62. 


„gândită cu luciditate şi folosită cu talent, când vorbitorul îşi dă seama de originalitatea 
exprimării”? 

Am analizat aceste aspecte pentru a observa când putem vorbi despre tautologie şi 
când despre pleonasm. În primul rând, trebuie remarcat faptul că uneori tautologia este 
folosită ca modalitate a unei definiţii ştiinţifice, situaţie în care poate fi o greşeală, pentru că, 


dacă se repetă cu absolut aceeaşi accepţie, cuvântul îşi pierde funcția de determinant şi 


constituie o repetiție lexicală fără sens, o exprimare în cerc vicios. 


A doua parte a lucrării de doctorat a fost dedicată TIPURILOR DE PLEONASM ÎN 
LIMBA ROMÂNĂ, având nouă subcapitole. Astfel, după compartimentele limbii în care 
apar aceste greşeli de exprimare, am identificat pleonasme semantice, etimologice, ale 
formării cuvintelor, gramaticale, lexico-gramaticale, poetice, grafice şi frazeologice. După 
gradul în care poate fi recunoscut pleonasmul de către vorbitori identificăm pleonasme 
evidente şi pleonasme latente, în timp ce, din punctul de vedere al formei sau structurii 
pleonasmului, există pleonasme intrinseci şi extrinseci. Un alt criteriu este distanța în text 
dintre termenii pleonasmului, distingându-se pleonasmele cu termeni alăturați față de cele си 
termenii aflaţi la distanţă. În ceea ce priveşte numărul de îmbinări pleonastice se poate vorbi 
despre pleonasme simple, duble şi chiar triple. Sub raportul originii structurii pleonastice se 
pot identifica pleonasme româneşti, pleonasme create independent în mai multe limbi, 
pleonasme calchiate după modelele străine, pleonasme cu etimologie multiplă şi pleonasme 
internaționale. 

Structurile pleonastice pot fi populare, culte şi semiculte dacă se are în vedere registrul 
limbii în care apar. Din perspectiva scopului se poate vorbi despre pleonasme persuasive, 
intensificatoare şi explicative, în timp ce pleonasmele tolerabile se diferenţiază de cele 
intolerabile după gradul de acceptare sau respingere a pleonasmului. Dacă ne referim la 
gradul de suprapunere a ceea ce exprimă termenii care formează o structură pleonastică, 
trebuie să diferențiem pleonasmele totale (perfecte) de cele parțiale (aproximative). Ultimul 
criteriu este reprezentat de frecvenţa pleonasmului în vorbire sau în texte scrise, cuprinzând 
pleonasme frecvente, pleonasme contextuale şi false pleonasme. 

Clasele de pleonasme au fost ilustrate prin numeroase exemple, analizate din 
perspectivă semantică şi etimologică. Cu această ocazie am prezentat câteva aspecte teoretice 
importante pentru cercetarea pleonasmului. În primul rând am insistat asupra faptului că nu 


toate pleonasmele sunt greşeli de exprimare la fel de grave. În cadrul acestei abordări am 


3 Idem, Ibidem. 


diferențiat pleonasmele tolerabile (acceptabile) de cele intolerabile (inacceptabile). În prima 
categorie trebuie incluse acele structuri pleonastice acceptate de normele limbii literare, 
deoarece sunt construcții vechi şi frecvente, prezente în foarte multe idiomuri ca mijloace 


expresive de întărire (a vedea cu ochii, a auzi cu urechile) sau pleonasme gramaticalizate de 


tipul mujdei de usturoi. În aceeaşi categorie trebuie incluse îmbinările pleonastice în care unul 
dintre cuvinte are mai multe sensuri, iar contextul specifică diferenţierea semantică (de 
exemplu costum de haine, pe lângă structuri similare: costum de baie, costum de ski etc.). 

În categoria pleonasmelor intolerabile trebuie incluse structurile apărute dintr-o 
neglijență evidentă (ex. lăcuste zburătoare, individual pentru fiecare, împărți їп ... părti, 
cadavre moarte, a se îmbolnăvi de boli, a solicita la cerere etc.). Extrem de supărătoare sunt, 
în opinia noastră, situaţiile în care, în acelaşi enunţ, se regăsesc mai multe pleonasme, fapt 
care demonstrează un dezinteres evident al unor vorbitori faţă de maniera în care se exprimă. 
Mai gravă ni se pare situația când aceste secvenţe pleonastice apar una după alta în scris, ştiut 
fiind că supravegherea modului în care se redactează un text ar trebui să fie mai severă decât 
în cazul exprimării orale. 

Mai gravă ni se pare situația când aceste secvenţe pleonastice apar una după alta în 
scris, deoarece supravegherea manierii în care redactăm un text ar trebui să fie mai severă 
decât în cazul exprimării orale. Într-un articol de presă am întâlnit nu mai puţin de cinci 
exprimări pleonastice: «Mersul planetelor vizibile cu ochiul liber: Planeta Mercur, care la 


data de 23 august se află în conjuncţie inferioară cu Soarele, poate fi vizibilă în prima 


decadă a lunii în amurg, chiar deasupra orizontului vestic, apunând aproximativ la ora 21h 
15m, iar apoi, reapare în ultimele zile ale lunii în aurora dimineţii, răsărind în jurul orei 6h» 
(CURIERUL NAȚIONAL, nr. 4084, sâmbătă-duminică, 31 iulie-l august 2004, р. 2, col. 3). 
Aceste exemple în care apar mai multe pleonasme într-o singură frază sau în acelaşi 
paragraf nu reprezintă cazuri izolate în presa noastră actuală. Tot mai mulți gazetari par а 
ignora semnificaţia unor neologisme sau, mai ciudat, a unor cuvinte frecvente în limbă şi al 
căror sens ar trebui să fie cunoscut de mai toți vorbitorii. Ne referim aici, în mod special, la 


substantivul timp când este însoțit de termenii oră, zile, săptămâni etc. care denumesc chiar 


intervale de timp: «Greva spontană a paralizat gările timp de trei ore» (ROMÂNIA 
LIBERĂ, nr. 5445, sâmbătă-duminică 2-3 februarie 2008, p. 2, col. 2); «Corpul său năclăit 
degajă un puternic miros de formol, în care a stat scufundat timp de patru ani» (Revista 
MAGAZIN, nr. 35 (2598), 30 august 2007, p. 3, col. 1). În foarte multe exemple acest tip de 
pleonasme apare alături de alte greşeli de exprimare: «Mâine, cel mai mare eveniment al verii 


de pe litoralul Mării Negre va avea loc pe pontonul Кіту 's Summer Club Mamaia, de lângă 


Hotel Scandinavia, unde timp de două ore Thomas Anders va cânta marile hituri ale 
grupului Modern Talking» (JN, nr. 4400, 3 august 2007, р. 23, col. 1); «Timp de şaizeci de 
ani, femeia a ştiut că are ceva de preț în casă şi că vreodată, dacă va fi să moară de foame, 
abia atunci se va despărţi de preţiosul serviciu de cristal, păstrat си mare evlavie într-un 
fund de scrin» (JN, nr. 4391, miercuri, 25 iulie 2007, р. 3, col. 1); «, supunerea oprobriului. 
colectivului” însemna că cel care avea opinii critice faţă de domnul Demeter Andras era 
chemat într-o şedinţă în care era criticat timp de mai multe ore, înregistrat video şi audio...» 
(GARDIANUL, nr. 1242, luni, 3 iulie 2006, p. 11, col. 1); «Timp de trei zile nu se auziră în 
toată insula decât plânsete şi bocete» (Giovanni Papini, „Gog”, Bucureşti, Editura Univers, 
1990, р. 29); «Timp de 48 de ore, cei doi au fost foarte ocupați cu hrănirea animalelor, 
săpatul câmpului şi culesul recoltei de toamnă» (CURIERUL NAŢIONAL, nr. 4169, luni, 8 
noiembrie 2004, р. 10, col. 7); «Timp de trei săptămâni, din vagoanele în care erau 
înghesuiți şi care duceau către Moscova, părintele Iordache пи a văzut decât foamete, moarte 
şi disperare. |...] Doamne, a fost dezastru mare» (ÎN, nr. 3548, miercuri, 12 ianuarie 2005, р. 
26, col. 2); «Pavilionul Central al complexului Romexpo se va transforma, timp de patru zile, 
într-o poartă de acces către distincţie şi rafinamenb» (ADEVĂRUL, nr. 4981, joi, 13 iulie 
2006, p. A8, col. 5). 


Un aspect esenţial în analiza pleonasmului s-a referit la necesitatea unor explicații de 
natură etimologică pentru înțelegerea unor structuri pleonastice. Am avut aici în vedere acele 
pleonasme apărute prin „folosirea alăturată a unor cuvinte înrudite dintre care unul îl cuprinde 


pe celălalt ca origine şi ca веп$””. 


Deşi numărul acestor îmbinări pleonastice este 
semnificativ, ele lipsesc aproape cu desăvârşire din dicționarele de pleonasme apărute până în 
prezent, în ciuda semnalării lor frecvente în studiile de lexicologie. Este vorba despre 


pleonasme etimologice de tipul: exigență cerută, emulaţia întrecerii, escaladare treptată, 


evoluție ascendentă, fani fanatici, florilegiu antologic, greutate ponderală, întrajutorare 
reciprocă, întrecere emulativă, jurnal cotidian, manuscris de mână, migrenă la cap, 


mijloace mass-media, muncă laborioasă, oprobriu public, folelor popular, glicemie în 


sânge, hit de mare succes, inculpat sub acuzație, а cronometra timpul, ameliorat în bine, 


anexa alăturat, animator de suflete, conducere managerială, considerente privind, 
conviețui împreună etc. 


Asemenea îmbinări pleonastice au în componenţa lor neologisme (greşit sau incomplet 
asimilate), iar evitarea lor de către vorbitori nu se poate face decât în urma unei acțiuni de 


explicare a etimologiei elementelor de expresie care le formează. In situația „termenilor sau 


35 Mioara Avram, Probleme ale exprimării corecte, București, Editura Academiei, 1987, р. 225. 


expresiilor neologice care au suferit o deformare profundă, pleonasmul devine şi mai greu de 

reperat ori rămâne ascuns chiar pentru specialişti”™. Autorul se referea la pleonasmele 


etimologice pe care le-a denumit şi pleonasme „latente””. 

Principalul neajuns al lucrărilor lexicografice care au avut ca obiect de cercetare 
pleonasmul „rezidă în aceea că, în majoritatea cazurilor, pleonasmele sunt numai semnalate, 
nu şi explicate de aşa natură, încât cititorul sau utilizatorul acestor lucrări lexicografice să 
înțeleagă, spre exemplu, de ce averse de ploaie, mijloace mass-media, sau aniversarea unui 
număr de ani sunt structuri pleonastice realmente supărătoare prin marea lor frecvenţă atât în 
exprimarea orală, cât şi în scrisul multora dintre contemporanii noştri”. De vreme се 
lucrările lexicografice dedicate pleonasmului oferă, în locul explicaţiilor de ordin semantic 
sau etimologic, enunţuri concepute de autori, asemenea pleonasme etimologice nu numai că 
nu pot fi eliminate din exprimarea curentă, ci au devenit adevărate clişee în stilul publicistic, 
aşa cum demonstrează numărul impresionant de atestări din presă. 

O altă situație care ne-a atras atenția în mod particular este cea a pleonasmelor 
internaţionale, deoarece aceste structuri trebuie integrate în studierea fondului internaţional, la 


care s-au referit numeroşi lingvişti români ori străini. In lingvistica generală şi în сеа 


românească, accepţiile care se dau noțiunii de cuvânt internațional diferă, într-o măsură mai 


mică sau mai mare, de la un cercetător la altul. Fără îndoială este corectă opinia exprimată de 
lingviştii care dau conceptului de cuvânt internațional un sens mai larg şi acceptă ca sursă 
imediată pentru termenii internaționali nu numai limbile clasice, ci şi limbile moderne. 

Prin analogie cu denumirea de cuvânt internaţional se poate vorbi despre pleonasm 
internațional şi, aşa cum am demonstrat, exemple de asemenea îmbinări de cuvinte nu lipsesc 
din exprimarea scrisă sau orală. Dintre toate categoriile de pleonasme pe care le-am analizat, 
cele mai susceptibile de a fi considerate internaţionale sunt cele semantice. Fie că avem de-a 
face cu o repetiție sinonimică sau cu alăturarea inutilă a unui determinant pe lângă un termen, 
pleonasmele internaţionale se referă la o repetare supărătoare a unei idei deja exprimate. 

Există şi pleonasme internaționale datorate formării greşite a gradelor de comparație 
sau folosirii redundante a unor prefixe, dar cele mai interesante şi mai frecvente pleonasme 
internaționale rămân cele apărute din cauza necunoaşterii semnificației sau originii unor 


termeni. Poate fi vorba despre unele cuvinte absolut banale precum perioadă (din structura 


3% Theodor Hristea, Probleme de cultivare şi de studiere a limbii române contemporane, Bucureşti, Academia 
Universitară „Athenacum”, 1994, р. 117. 


37 Idem, Ibidem. 
38 Theodor Hristea, Structuri pleonastice în presa românească actuală, în LR, nr. 5-6, București, 2003, p. 413. 


pleonastică perioadă de timp) sau desigur (în construcția pleonastică desigur şi în mod 


cert), dar şi de neologisme mai greu de explicat de vorbitorii fără o minimă cultură 


lingvistică. Ne referim aici la termini ca panaceu (din pleonasmul etimologic panaceu 


universal), sau protagonist (din îmbinarea pleonastică protagonist principal). 
În unele limbi se poate vorbi despre о lexicalizare a unor pleonasme internaţionale. 
Este vorba despre limba italiană (immensamente) şi limba germană (Sanddiine, 


Hauptprotagonist, Meinungskonsens, Grundfundament, Zeitperiode, promordialer, 


erhabener, majestătischer etc.). 


Gradul de internaționalizare a unei exprimări greşite creşte pe măsură ce o întâlnim 
într-un număr foarte mare de idiomuri. În lucrarea de față ne-am referit numai la idiomurile de 
circulație internațională, dar avem convingerea că pleonasme de tipul virus HIV, deşertul 


Sahara sau panaceu universal se întâlnesc în multe alte limbi. 


Dificultatea studierii pleonasmului nu constă numai în diferențele terminologice 
existente, sau în stabilirea tipurilor de pleonasme, ci şi în relevarea numeroaselor aspecte pe 
care le prezintă el în exprimarea vorbitorilor. La momentul potrivit am arătat că şi repartizarea 
în funcție de stilurile limbii merită să fie mai atent examinată şi ilustrată prin noi fapte de 
limbă. Deocamdată se pare că: „Dacă limbajul ştiinţific respinge în general pleonasmul, 
limbajul administrativ se pare că îl cultivă prin formule ca nul şi neavenit, definitiv şi 
irevocabil, la care se adaugă frecvența unor greşeli persistente ca anexez alături, având în 


vedere şi luând în considerare sau drept pentru care”. Autoarea citată sublinia chiar 


efectele negative pentru exprimare pe care le pot avea pleonasmele folosite „ca mijloc de 
persuasiune”. Ele generează clişee specifice „limbajului de lemn” cum sunt: colaborare și 


conlucrare, conlucrare şi cooperare, independenţă şi neatârnare, etica şi morala, schimb 


reciproc, întrajutorare reciprocă (sau mutuală), perspective de viitor şi altele. 


Ultima parte a prezentei teze de doctorat este intitulată PLEONASMUL ŞI 
ACȚIUNEA DE CULTIVARE A LIMBII LITERARE. Un asemenea capitol era necesar 
deoarece — aşa cum se ştie — în şcoala de cultură generală şi în învăţământul liceal se pun 
bazele exprimării corecte sau literare. Printre altele, o asemenea exprimare presupune şi 
evitarea unor structuri pleonastice supărătoare pentru a căror eliminare învățământul de 
cultură generală nu face tot ce este posibil şi absolut necesar. O dovadă în acest sens e şi 


faptul că unele manuale şcolare (la care ne-am referit în lucrare) tratează foarte superficial 


Mioara Avram, Pleonasmul şi tautologia, (Т) LLR, an 25, nr. 3, 1996, р. 3-6; Ш LLR, an 25, nr. 4, 1996, р. 5. 
4° Idem, Ibidem. 


pleonasmul, iar altele îl ignoră aproape cu desăvârşire ori îl ilustrează prin prea puţine 
exemple nu întotdeauna dintre cele mai importante şi mai interesante. 

În ciclul gimnazial pleonasmul figurează în programa şcolară pentru clasele a 
VI-a, a VII-a şi a VIII-a, dar mulţi autori de manuale tratează fenomenul cu superficialitate 
sau îl ignoră cu desăvârşire. Se poate observa, cu uşurinţă, că numai un sfert din manualele 
şcolare amintesc pleonasmul. Cât priveşte tautologia numai două manuale menționează 
fenomenul, dar explicaţiile şi exemplele sunt fie greşite, fie ambigue. Într-o singură lucrare 
pleonasmul şi tautologia sunt corelate, deşi apar în subcapitole diferite. Greşelile strecurate în 
paginile manualelor variază între incorecta definire a celor două fenomene, lipsa explicațiilor 
sau repetarea unui inventar sărac de exemple. Din nefericire, tratarea lapidară a unor greşeli 
de exprimare nu este singulară în manualele şcolare gimnaziale. În ceea ce priveşte manualele 
destinate învățământului liceal se observă un dezinteres alarmant pentru studiul limbii 
române, în general, şi al pleonasmului, în special. 

Este o utopie să credem că pleonasmul, ca şi alte greşeli de acest tip, ar putea dispărea 
din limbă vreodată. Cu toate acestea, acțiunea de „cultivare” a limbii ar trebui să se 
concentreze mai mult asupra acestei greşeli, pentru a-i diminua frecvența şi pentru a elimina 
din limbă acele structuri pleonastice care pot fi considerate intolerabile. Conştientizarea 
efectelor negative asupra exprimării pe care le au pleonasmele intolerabile ar conduce la 
evitarea acestor îmbinări de către tot mai mulţi vorbitori. În procesul comunicării verbale se 
impune mai multă grijă pentru proprietatea termenilor şi, ori de câte ori e necesar, e bine să fie 
consultate diverse dicţionare, gramatici sau orice alte lucrări normative şi corective. În aceeaşi 
ordine de idei subliniem că zona în care pleonasmele proliferează în prezent este reprezentată 


de limbajul publicistic, responsabil pentru difuzarea unor îmbinări greşite ca cele care 


urmează şi altele asemănătoare: mijloace mass-media, alegeri electorale, a asigura 
securitatea, conducere managerială, gardă de pază, aniversarea unui număr de ani, a 
cere (sau а solicita) revendicări etc. În sfârşit am subliniat şi faptul că acţiunea de 
„cultivare” a limbii ar trebui să fie mai intensă în şcoală unde evidenţierea unor greşeli de 
exprimare, ca cele semnalate aici, ar putea conduce la formarea unor competenţe de 
comunicare corectă. Activitatea intensă a lingviştilor români, în decursul a trei decenii, a pus 
în evidență numeroase structuri pleonastice supărătoare, oferind explicaţii de natură 
etimologică şi semantică, necesare pentru înțelegerea greşelilor de exprimare. Considerăm că 
aceste puncte de vedere trebuie să se regăsească în orice cercetare dedicată pleonasmului 
pentru a se evita confuziile şi derizoriul ce caracterizează unele apariţii editoriale de dată 


recentă. 


Aceste argumente ne conduc la concluzia că o cercetare a pleonasmului era absolut 
necesară, presupunând o abordare nuanţată a aspectelor teoretice ale acestui fenomen, aşa 


cum am demonstrat în această contribuție. 


